< Linux

Chat

Szerző: Sallai András

Copyright © Sallai András, 2017, 2019

Licenc: GNU Free Documentation License 1.3

Web: http://szit.hu

write

A write parancs valójában egy link az /etc/alternatives/write parancsra. Amely szintén egy link a /usr/bin/bsd-write parancsra.

A bsd-write parancs a bsdmainutils csomagban van.

A write parancs figyelembe veszi a mesg állapotát. A mesg parancs az util-linux csomaggal együtt települ.

Ha önmagában kiadjuk a mesg parancsot, kiírja milyen állapotban van a csevegés engedélyezése. Lehet „y” vagy „n”. Alapértelmezett az „n”.

mesg
is n

A fogadó oldalon „y” kell legyen beállítva. A beállítás:

mesg y

Ha mindkét oldalon beállítottuk a „y” állapotot, akkor a csevegést janos megkezdi saját oldalán:

write mari

Mari saját oldalán beírja:

write janos

Megadható teletype is:

write janos tty3

A who parancsot használhatjuk, arra megtudjuk ki van bejelentkezve, és milyen teletypon. A who parancs kapcsolóval használva megmutatja hol van engedélyezve a write. A következő parancs mind ezt teszi:

-w

-T

--mesg

--message

--writeable

A következő lehetőségeket kapjuk:

+ a write üzenet engedélyezett

- a write üzenet tiltott

? nem találtható termináleszköz

talk

A talk parancs a talk csomag része. A talk parancs nem működik talkd démon nélkül. A talk parancs persze csak egy szimbolikus link a /etc/alternatives/talk-ra, ami szintén egy szimbolikus link a /usr/bin/netkit-ntalk-ra.

A talkd démon a talkd csomagban található.

A talk parancs használatához szükség van a mesg állapot „y” beállítására.

Használat janos oldalról:

talk mari@192.168.10.11

talk janos@192.168.10.11

Engedélyezés tűzfalon:

iptables -I INPUT -p udp --dport talk -j ACCEPT

wall

A wall parancs az összes bejelentkezett felhasználó számára megjeleníti a megadott üzenetet, ahol be van kapcsolva a mesg y.

wall Helló megjöttem